খালেদা জিয়ার চিকিৎসার জন্য ঢাকায় ৩ মার্কিন চিকিৎসক

রাজধানীর এভারকেয়ার হাসপাতালে চিকিৎসাধীন বিএনপি চেয়ারপারসন খালেদা জিয়ার উন্নত চিকিৎসার জন্য ৩ মার্কিন বিশেষজ্ঞ চিকিৎসক ঢাকায় এসেছেন।

বুধবার (২৫ অক্টোবর) সন্ধ্যা ৭টা ৪০ মিনিটে ঢাকায় পৌঁছেন আমেরিকান বিশেষজ্ঞ চিকিৎসকরা।

বেগম জিয়ার ব্যক্তিগত চিকিৎসক অধ্যাপক ডা. এ জেড এম জাহিদ হোসেন বিষয়টি নিশ্চিত করেছেন।

গত মঙ্গলবার (২৪ অক্টোবর) বেলা সোয়া ১১টার দিকে বেগম খালেদা জিয়াকে সিসিইউ থেকে কেবিনে স্থানান্তর করা হয়েছে।

বিএনপির চেয়ারপার্সন বেগম খালেদা জিয়া গত ৯ আগস্ট থেকে এভারকেয়ার হাসপাতালে চিকিৎসাধীন রয়েছেন। তিনি কিডনি, ফুসফুস, হৃদরোগ ও লিভারের জটিলাসহ শারীরিক অসুস্থতায় ভুগছেন। চিকিৎসকরা খালেদা জিয়ার লিভার প্রতিস্থাপনে জোর দিচ্ছেন।